เกจิดังพร้อมชาวอุดรฯแห่ร่วมทำบุญพระหมอมรณภาพครบ100วัน
พระเกจิดังร่วมกับพ่อเมือง ทหาร ตำรวจ และชาวบ้านนับหมื่น แห่ร่วมทำบุญ พระหมอ มรณภาพครบ 100 วัน ที่วัดป่าตอสีเสียด โดยมีชาวอุดรฯ หลั่งไหลมาร่วมบุญกันอย่างเนืองแน่น ขณะที่ความคืบหน้าคดีพนักงานสอบสวนได้สั่งฟ้องผู้ต้องหาทั้งหมดต่อศาลมณฑลทหารบกที่ 24 แล้ว,เมื่อเวลา 06.30 น.วันที่ 13 มิ.ย. ที่วัดป่าตอสีเสียด พระราชวราลังการ เจ้าคณะจังหวัดอุดรธานี วัดโพธิ์สมภรณ์ พระอาจารย์อินถวาย สันตุสัสโก เจ้าอาวาสวัดป่านาคำน้อย อ.นายูง จ.อุดรธานี หลวงปู่สุข สุจิตโต เจ้าอาวาสวัดป่าตอสีเสียด พร้อมพระสงฆ์สายวัดป่าจำนวน 100 รูป นายอำนาจ ผการัตน์ อดีต ผวจ.อุดรธานี พ.อ.อำนวย จุลโนนยาง รองผบ.จทบ.เลย ประธานฝ่ายฆราวาส ศิษยานุศิษย์ และประชาชนชาวเมืองอุดรธานี ประมาณ 1 หมื่นคน ร่วมกันทำบุญครบรอบมรณภาพ 100 วัน พระอาจารย์บัณฑิต สุปัณฑิโต หรือพระหมอ อายุ 48 ปี อดีตเจ้าอาวาสวัดป่าตอสีเสียด ซึ่งถูกมือปืนดักซุ่มขณะกลับจากบิณฑบาต เมื่อเช้าวันที่ 1 มี.ค.ที่ผ่านมา,โดยมีการตั้งเต็นท์รอบเชิงตะกอนที่ใช้ทำพิธีฌาปนกิจสังขารพระอาจารย์บัณฑิต หรือพระหมอ ที่ตกแต่งทาสีใหม่ มีการนำเอาภาพถ่ายของพระหมอมาตั้งไว้บนเชิงตะกอน รอบเชิงตะกอนมีการทำรั้วสเตนเลสติดตั้งแทนรั้วลวดหนาม นำหญ้าแผ่นมาปูพื้นตกแต่งด้วยตนไม้ และจัดจัดทางเดินเข้าไปไหว้สักการะบริเวณเชิงตะกอน ส่วนเต็นท์ใหญ่จัดเอาไหว้สำหรับพระวัดสายป่าที่เดินทางมาจากวัดต่างๆ ทั้งในพื้นที่ จ.อุดรธานี และจังหวัดใกล้เคียง ช่วงเช้าเป็นการตักบาตร หลังฉันภัตตาหารเสร็จ พระราชวราลังการ ทำพิธีบรรจุพระบรมสารีริกธาตุ ลงในเกศพระประธานที่ตั้งอยู่ในศาลาการเปรียญ วัดป่าตอสีเสียด,ส่วนความคืบหน้าการดำเนินคดีกับกลุ่มสังหารพระหมอประกอบด้วยนายบรรเจิด ฉัตรไพฑูรย์ อายุ 63 ปี ประธานบริหารโรงพยาบาลเอกอุดร ผู้จ้างวาน นายปัญจ๋า ชารีแสน อายุ 49 ปี มือปืน ด.ต.ชาญชัย สร้อยสังวาลย์ อายุ 49 ปี คนขับรถ และนายบุญนาค หงษาคำ คนชี้เป้า พนักงานสอบสวนได้ฝากขังเป็นผัดที่ 7 และนำสำนวนการสอบสวนเสนอต่ออัยการศาลมณฑลทารบกที่ 24 โดยพนักงานสอบสวนได้มีความเห็นควรสั่งฟ้องผู้ต้องหาทั้งหมด.
พระเกจิดังร่วมกับพ่อเมือง ทหาร ตำรวจ และชาวบ้านนับหมื่น แห่ร่วมทำบุญ พระหมอ มรณภาพครบ 100 วัน ที่วัดป่าตอสีเสียด โดยมีชาวอุดรฯหลั่งไหลมาร่วมบุญกันอย่างเนืองแน่น ขณะที่ความคืบหน้าคดีพนักงานสอบสวนได้สั่งฟ้องผู้ต้องหาทั้งหมด
พระหมอ,พระบัณฑิต สุปัณฑิโต,ลอบยิงพระหมอ,วัดป่าตอสีเสียด,อุดรฯ,ทำบุญครบ 100วัน,ข่าว,ไทยรัฐออนไลน์,ข่าวสังคมทั่วไทย